सफलता के लिए Mindset कैसे तैयार करे | How to Prepare Mindset for Success
Home करियर सफलता के लिए Mindset कैसे तैयार करे | How to Prepare Mindset...
मित्रो आपने एक कहावत तो सूनी ही होगी “मन के हारे हार है मन के जीते जीत “| ये कहावत भले आपको पुरानी लगे लेकिन ये आपकी सफलता में आपके Mindset की भूमिका निभाने में आज भी प्रासंगिक है | आपकी अप्रोच ही किसी क्षेत्र में आपकी सफलता और विफलता को तय करती है | बिजनेस में सफलता हासिल करनी है तो सबसे पहले अपनी अप्रोच को सकारात्मक बनाये |
अक्सर आप पढ़ते होंगे कि इन्सान जैसा सोचता है ,वो वैसा ही बन जाता है | यदि किसी की सोच पॉजिटिव है तो उसकी अप्रोच में भी उसका असर झलकने लगता है और वो अवसरों की तलाश करने लगता है | लेकिन अगर किसी का Mindsetही नेगेटिव है तो उसे हर काम में खामिया ही दिखती है | उस लगातार विफलता का डर सताता रहता है | इस अप्रोच के चलते या तो वह कोई प्रोजेक्ट हाथ में लेता ही नही है या फिर विफलता का सोच सोचकर उसे अच्छी तरह से पूरा करने का प्रयास ही नही कर पाता है |
बिजनेस में सफलता के लिए जरुरी है आप लक्ष्यों ,क्षमताओं एवं भविष्य को लेकर आशान्वित हो | तो आज जानिये कुछ ऐसी ही अप्रोचेज के बारे में जो आपको बिजनेस तो क्या ,जीवन के हर क्षेत्र में आगे बढ़ाने में बेहद मददगार साबित होती है | कोशिश करे , इन्हें अपनाने की
1 आप सही है
आपकी सोच और अप्रोच इस बात पर निर्भर करती है कि किसी भी प्रोजेक्ट को हाथ में लेते हुए या किसी टारगेट को तय करते हुए आप अपने आप से क्या बात करते है ? कहा जाता है कि आप खुद सफल और विफल रहने के बारे में से , जो भी बात खुद करते है वह अक्सर सच साबित होती है | सामने आई चुनौतियों को लेकर खुद को बरगलाने के बजाय उन्हें स्वीकार करके उनसे उबरने का निश्चय जताएंगे ,तो निश्चित तौर पर आपकी ही जीत होगी |
2 खुद पर है भरोसा
सफलता की दिशा में कदम बढ़ाने के लिए जरुरी है कि आप अपनी क्षमताओं को एकजुट करे | अब ये क्षमताये आपकी अंदरुनी भी है और टीम मेम्बर्स की भी | टीम मेम्बर्स को मोटीवेट तब कर पायेंगे , जब खुद आत्मविश्वास से लबरेज दिखेंगे | सबसे पहले तो खुद की क्षमताओं पर भरोसा जताए | अपनी पिछली विफलता को हावी होने देने के बजाय ,खुद अपने प्लान पर विचार करते हुए अपने आप को इस दिशा में कदम बढ़ाने के लिए तैयार करे| इस तरह से आप बाकियों को भी साथ लेकर चलने में सक्षम हो सकेंगे |
3 स्वीकारे उतार चढ़ाव
बिजनेस में बने रहने के लिए और लगातार बढ़ते रहने के लिए स्वीकृति की अप्रोच सबसे जरुरी है | यह सबसे पहले स्वीकार करे कि बिजनेस में हर दिन एक सा नही रहने वाला है | अगर आपने अब तक विफलता ही देखी है या अब तक अगर आपके साथ हमेशा सफलता ही लगी हो तो जरुरी नही कि कल भी ऐसा ही होने वाला है | आपको यहा पर बेस्ट की उम्मीद तो रखनी है लेकिन किसी भी वर्स्ट के लिए भी तैयार रहना है | इससे आप ज्यादा निर्भय रहेंगे |
4 अँधेरे में तीर ना चलाए
भले ही कई लोगो को अचानक सफलता मिल चुकी हो , लेकिन अपने आप को ऐसे भाग्यशालियो की कतार में मानते हुए अँधेरे में तीर ना चलाये | सफलता की तैयारी के लिए जरुरी है कि आपके सामने लक्ष्य स्पष्ट हो | आपको पता होना चाहिए कि आपको क्या हासिल करना है और कैसे हासिल करना है ? लक्ष्य तय होने पर ही आप अपनी टीम के सामने इसे रख पायेंगे | इसलिए सफलता के लिए सिर्फ ख्वाव्ब ना देखे ,प्लानिंग भी करे वरना टीम का विश्वास आप पर से हिलने लगेगा |
5 जल्दबाजी नही चलेगी
एक दो महीने में कोई ख़ास आय ना होती देखकर स्टोर बंद करते हुए आपने कईयों को देखा होगा | यदि किसी रणनिति के तुरंत प्रभावी ना होने पर उसमे जल्दी जल्दी बदलाव करने वाले भी कई लोग मिल जायेंगे | यह अप्रोच बिजनेस के लिए अच्छी नही है | आपको बाजार को समझना होगा और खुद को इसमें स्थापित होने के लिए थोडा वक़्त भी देना होगा | एक जगह छोडकर दुसरी जगह भागने की होड़ ना ही करे |
6 बन गये बिजनेसमैन
बिजनेस में नकारात्मक ठहराव उस समय से आना शुरू हो जाता है जब आप ये मानकर बैठ जाते है कि अब मेरा बिजनेस स्थापित हो गया है | हरदम नया करते रहने की बेकार मेहनत अब कोई जरुरी नही रह गयी | खुद को बाजार में हमेशा प्रासंगिक बनाये रखने के लिए जरुरी है कि आप बिजनेस में समय के साथ कुछ ना कुछ नयापन लाते रहे | वरना competitors को आप पर हावे होते देर नही लगेगी |
7 डर का सामना
आखिर क्यों आप किसी ऐसे फील्ड में उतरना चाहते है जहा नियमित रूप से एक बंधा बंधाया रेवेन्यु आना ही है ? आप क्यों कोई ऐसे क्षेत्र को चुनने की हिम्मत नही जुटा पाते है जिसमे आपकी मास्टरी है लेकिन उसका मार्केट अभी ज्यादा स्थापित नही है | विफलता को लेकर जो डर आपके मन में बैठे हुए है उनका सामना करे| शायद आप दुनिया को कुछ नया देदे |
8 जलन नही लग्न हो
किसी छोटे से लेकिन यूनिक बिजनेस को आसमान की बुलन्दियो पर ले जाने वालो की सबसे अहम अप्रोच यह होती है कि उनमे अपन काम को लेकर लगन होती है ,किसी दुसरे की सफलता को देखकर जलन नही | बिजनेस में यदि Long Term Success चाहते है तो अपने आप में जलन नही बल्कि लगन की भावना लाये | इससे आप शांत तो रहेंगे की ,साथ ही नई चीजे भी सीखंगे |
तो मित्रो अगर आप सफलता के लिए आठ मन्त्रो को अपने Mindset में उतारेंगे तो आप किसी भी नये काम में असफल नही होंगे क्योंकि आपको असफलताओ से लड़ने की क्षमता आ जायेंगी जो आपको सफलता की ओर लेकर जायगी जिससे आप लोगो के नही बल्कि लोग आपकी मिसाल देंगे | इस पोस्ट पर अपने विचार और सुझाव हमे कमेंट के जरिये देना ना भूले |
Previous articlePenguin Facts in Hindi | पेंगुइन से जुड़े 10 रोचक तथ्य
Next articleसुभाष चन्द्र बोस जयंती विशेष – नेताजी के जीवन से जुड़े रोचक प्रेरक प्रसंग | Inspirational Stories of Subhash Chandra Bose in Hindi
Aryan January 18, 2018 at 6:40 pm
Acha blog hai